**Berzence Nagyközség Önkormányzat Képviselő-testülete 4/2021. (VI. 11.) önkormányzati rendelete**

**A helyi közművelődésről**

Berzence Nagyközség Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet 1. §-ban kihirdetett veszélyhelyzetre figyelemmel, a katasztrófavédelemről és a hozzákapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva Berzence Nagyközség Önkormányzat Képviselő-testülete rendeletalkotási hatáskörét gyakorolva a következőket rendeli el.

**1. A rendelet hatálya**

**1. §**

A rendelet hatálya kiterjed Berzence Nagyközség területén megvalósuló közművelődési tevékenységben résztvevőkre, a település közművelődési intézményének fenntartójára, működtetőjére és alkalmazottaira, a közművelődési jellegű alapellátások igénybe vevőire, továbbá e szolgáltatások felhasználóira.

**2. A helyi közművelődési feladatok**

**2. §**

(1) Az Önkormányzat kötelező feladata a muzeális intézményekről, a nyilvános könyvtári ellátásról és a közművelődésről szóló 1997. CXL törvény (a továbbiakban: törvény) 76 §-ában foglaltak figyelembevételével:

a) iskolarendszeren kívüli öntevékeny önképző, szakképző tanfolyamok, életminőséget és életesélyt javító tanulási, felnőttoktatási lehetőségek megteremtése

b) az egyetemes és nemzeti kultúra értékeinek terjesztése, a nemzeti és más kisebbségi kultúrák megismertetése

c) a gyermekek és fiatalok művelődési, művészeti, közösségi és érdekérvényesítési kezdeményezéseinek segítése, az igények felkeltése,

d) az amatőr alkotóközösségek lehetőségeinek bővítése, különös tekintettel a művészeti műhelyek tevékenységére, a helyi alkotók szakmai támogatására, a helyi művészeti értékek feltárására és közismertté tételére,

e) a civil szervezetek közösségi életének, a helyi társadalom kapcsolatrendszerének, érdekérvényesítésének segítése,

f) a helyi hagyományok ápolása, értékmegőrzése, a helytörténeti mozgalom fejlesztése, hagyományőrző közösségek, település- és környezetvédő, természetbarát közösségek segítése,

g) a szabadidő eltöltés, egészségmegőrző, és szórakozási feltételek lehetőségeinek gazdagítása,

h) a falunapok, bemutatók rendezése, ünnepek kultúrájának gazdagítása, a helyi kulturális nyilvánosság fejlesztése,

i) kapcsolat építése a közművelődés járási, megyei és országos szervezeteivel, a határon túli magyarság művelődési közösségeivel, testévértelepülésekkel,

j) internet hozzáférés biztosítása,

k) egyéb, művelődési segítő lehetőségek biztosítása.

(2) Berzence Nagyközség Önkormányzat könyvtári ellátással kapcsolatos feladatai:

a) nyilvános könyvtári feladatok ellátásának biztosítása, integrált közművelődési részleg fenntartásával,

b) könyvtári dokumentumok, gyűjtemények folyamatos fejlesztése, feltárása, megőrzése, feldolgozása, a felhasználók rendelkezésére bocsátása,

c) a könyvtári dokumentumok közvetlen és közvetett szolgáltatása, könyvtárközi kölcsönzés,

d) részvétel a könyvtárak közötti dokumentum és információcserében,

e) rendszeres tájékoztatás biztosítása az olvasóközönség számára a könyvtár dokumentumairól, azok elérhetőségeiről, egyéb szolgáltatásairól,

f) gyermekkönyvtári, iskolakönyvtári szolgáltatások támogatása,

g) közösségfejlesztés, elsősorban a gyermek és ifjúsági korosztály körében.

**3. Közművelődési feladatok ellátásának módja, formái**

**3. §**

(1) Berzence Nagyközség Önkormányzat Képviselő-testülete a törvény 77. § (1) bekezdésében, valamint a rendelet 2. § (1) bekezdésében előírt feladat ellátására a törvény 78/1. § (1) bekezdésének megfelelően közművelődési intézményt biztosít.

(2) A fenntartó által létrehozott intézmény:

Berzencei Zrínyi Miklós Művelődési Ház, 7516 Berzence, Szabadság tér 2.

Telephelye: 7516 Berzence, Szabadság tér 7. (Bemutatóterem)

(3) A rendelet 2. § (2) bekezdésében rögzített könyvtári feladatok ellátását az önkormányzat a Takáts Gyula Megyei Hatáskörű Városi Könyvtárral (7400 Kaposvár, Csokonai Vitéz Mihály u.4.) kötött megállapodással látja el.

(4) A képviselő-testület évente fogadja el és határozza meg a Művelődési Ház tárgyévre vonatkozó programtervét.

(5) A képviselő-testület a munkatervében határozza meg az intézmény szakmai beszámoltatásának idejét.

(6) A könyvtári feladatok ellátásáról szóló beszámolót évente megküldi a képviselő-testület számára a Takáts Gyula Megyei Hatáskörű Városi Könyvtár.

(7) Az Önkormányzat a közművelődési feladatok ellátása során együttműködik a településen található valamennyi intézménnyel, civilszervezetekkel, önszerveződő közösségeivel.

**4. A közművelődési tevékenység finanszírozása**

**4. §**

Az önkormányzat a közművelődéssel és a könyvtári ellátással kapcsolatos kötelező feladatait az éves költségvetéséből finanszírozza. Ennek forrása a saját bevétele, a központi költségvetésből származó állami hozzájárulás, az elkülönített állami pénzalapokból és más területekről pályázati úton elnyerhető támogatás.

**5. §**

Az önkormányzat a közművelődéssel és a könyvtári ellátással kapcsolatos kötelező feladatait az éves költségvetéséből finanszírozza. Ennek forrása a saját bevétele, a központi költségvetésből származó állami hozzájárulás, az elkülönített állami pénzalapokból és más területekről pályázati úton elnyerhető támogatás.

**6. §**

Ez a rendelet 2021. június 16-án lép hatályba.

Kihirdetéséről a jegyző gondoskodik.

Berzence, 2021. június 11.

Kovács Zoltán Cseh István

polgármester jegyző

Általános indokolás

A rendelet megalkotása szükségszerű volt, mert a hatályos rendeletünk 1999-ben került elfogadásra. Módosítása is egyetlen alkalommal történt, így a helyi rendeletünk nem követte a jogszabályi változásokból eredő eltéréseket

Időközben a feladat ellátási formákban is következett be változás. A Berzencei Zrínyi Miklós Művelődési Ház látja el a közművelődési feladatokat, a könyvtáriakat pedig együttműködési megállapodás alapján a Somogy Megyei Takács Gyula Könyvtár biztosítja.